CELEX: 62018CN0042
Language: da
Date: 2018-01-24 00:00:00
Title: Sag C-42/18: Anmodning om præjudiciel afgørelse indgivet af Bundesfinanzhof (Tyskland) den 24. januar 2018 — Finanzamt Trier mod Cardpoint GmbH som er indtrådt i Moneybox Deutschland GmbH’s rettigheder

30.4.2018   
            
            
               DA
            
            
               Den Europæiske Unions Tidende
            
            
               C 152/5
            
         Anmodning om præjudiciel afgørelse indgivet af Bundesfinanzhof (Tyskland) den 24. januar 2018 — Finanzamt Trier mod Cardpoint GmbH som er indtrådt i Moneybox Deutschland GmbH’s rettigheder
   (Sag C-42/18)
   (2018/C 152/06)
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Revisionsappellant: Finanzamt Trier
   
      Revisionsindstævnt: Cardpoint GmbH som er indtrådt i Moneybox Deutschland GmbH’s rettigheder
   
      Præjudicielt spørgsmål
   
   Er tekniske og administrative skridt, som en tjenesteyder udfører for en bank, der driver en pengeautomat, og dennes kontantudbetalinger via pengeautomater, afgiftsfri i henhold til artikel 13, afsnit B, litra d), nr. 3), i direktiv 77/388/EØF (1), når tilsvarende tekniske og administrative skridt, som en tjenesteyder udfører for kortbetalinger i forbindelse med salg af biografbilletter, i henhold til Den Europæiske Unions Domstols dom af 26. maj 2016, Bookit (C-607/14, EU:C:2016:355) ikke er afgiftsfri i henhold til denne bestemmelse?
   
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).